CELEX: 32007D0875
Language: mt
Date: 2007-12-18 00:00:00
Title: 2007/875/KE: Deċiżjoni tal-Kummissjoni tat- 18 ta’ Diċembru 2007 li temenda d-Deċiżjoni Nru 2119/98/KE tal-Parlament Ewropew u tal-Kunsill u d-Deċiżjoni 2000/96/KE fir-rigward tal-mard li jittieħed elenkat f’dawk id-deċiżjonijiet (notifikata taħt id-dokument numru C(2007) 6355)(Test b’relevanza għaż-ŻEE)

28.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 344/48
            
         DEĊIŻJONI TAL-KUMMISSJONI
   tat-18 ta’ Diċembru 2007
   li temenda d-Deċiżjoni Nru 2119/98/KE tal-Parlament Ewropew u tal-Kunsill u d-Deċiżjoni 2000/96/KE fir-rigward tal-mard li jittieħed elenkat f’dawk id-deċiżjonijiet
   (notifikata taħt id-dokument numru C(2007) 6355)
   (Test b’relevanza għaż-ŻEE)
   (2007/875/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni Nru 2119/98/KE tal-Parlament Ewropew u tal-Kunsill ta’ l-24 ta’ Settembru 1998 l-istabbiliment ta’ netwerk għas-sorveljanza epidemoloġika u kontroll ta’ mard li jinxtered fil-Komunità (1), u partikolarment l-Artikolu 3(a) tiegħu.
   Billi:
   
               (1)
            
            
               Id-Deċiżjoni Nru 2119/98/KE tipprovdi għat-twaqqif ta’ netwerk fil-livell Komunitarju sabiex jippromwovi l-kooperazzjoni u l-koordinament li jirrigwardaw il-prevenzjoni u l-kontroll ta’ ċertu mard li jittieħed isemmi f’dik id-Deċiżjoni.
            
         
               (2)
            
            
               Id-Deċiżjoni tal-Kummissjoni 2000/96/KE tat-22 ta’ Diċembru 1999 dwar mard li jittieħed li għandu jiġi kopert b’mod progressiv fin-netwerk tal-Komunità skond id-Deċiżjoni Nru 2119/98/KE tal-Parlament Ewropew u tal-Kunsill (2), telenka ċertu mard li jittieħed li għandu jiġi kopert minn sorveljanza epidemjoloġika fin-netwerk Komunitarju stabbilit bid-Deċiżjoni 2119/98/KE.
            
         
               (3)
            
            
               Dan l-aħħar tfaċċa mard li jittieħed ġdid u ġew identifikati mikroorganiżmi ġodda li kapaċi jipperikolaw is-saħħa tal-pubbliku. Is-Sindromu Respiratorju Akut Gravi (SARS - Severe Acute Respiratory Syndrome) tfaċċa fl-2003 u minn dak iż-żmien jitqies bħala theddida potenzjali serja għas-saħħa pubblika. L-influwenza avjarja b’patoġeniċità għolja u dik b’patoġeniċità baxxa huma riskju serju għall-individwi u l-evoluzzjoni potenzjali lejn influwenza pandemika. L-infezzjoni virali tal-Punent tan-Nil fil-bniedem dan l-aħħar ġiet irrappurtata f’għadd dejjem ikbar ta’ Stati Membri fl-UE u Pajjiżi barra mill-UE u b’hekk hija risjku serju għas-saħħa pubblika. Il-bnedmin jiġu infettati primarjament mill-gdim tan-nemus, għalkemm l-infezzjonijiet mit-trasfużjonijiet tad-demm u t-trapjanti ta’ l-organi ġew dokumentati, kif ukoll it-trażmissjoni mill-plaċenta ta’ l-omm.
            
         
               (4)
            
            
               L-annessi tad-Deċiżjonijiet Nru 2119/98/KE u Nru 2000/96/KE għandhom għalhekk jiġu emendati sabiex ikopru s-Sindromu Respiratorju Akut Gravi (SARS), l-influwenza avjarja fil-bniedem u l-infezzjoni virali tal-Punent tan-Nil.
            
         
               (5)
            
            
               Ir-Regolamenti Internazzjonali tas-Saħħa (2005) daħlu fis-seħħ fis-16 ta’ Ġunju 2007 u m’ għadhomx ristretti għal mard speċifiku iżda jkopru l-emerġenzi tas-saħħa pubblika ta’ importanza internazzjonali li jkunu identifikati bħala tali skond l-istrument ipprovdut fl-Anness 2 tar-Regolamenti. Huwa għalhekk meħtieġ li l-Anness mad-Direttiva 2119/98/KE jiġi emendat.
            
         
               (6)
            
            
               Il-miżuri pprovvduti f’din id-Deċiżjoni huma skond l-opinjoni tal-Kumitat stabbilit mill-Artikolu 7 tad-Deċiżjoni Nru 2119/98/KE,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni Nru 2119/98/KE huwa emendat skond l-Anness I ta’ din id-Deċiżjoni.
   Artikolu 2
   L-Anness I tad-Deċiżjoni Nru 2000/96/KE huwa emendat skond l-Anness II ta’ din id-Deċiżjoni.
   Artikolu 3
   Din id-Deċiżjoni hija indirizzata lill-Istati Membri.
   
      Magħmula fi Brussell, 18 ta’ Diċembru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 3.10.1998, p. 1. Id-Deċiżjoni emendata l-aħħar bir-Regolament (KE) Nru 1882/2003 (ĠU L 284, 31.10.2003, p. 1).
   
      (2)  ĠU L 28, 3.2.2000, p. 50. Id-Deċiżjoni emendata bid-Deċiżjoni 2003/542/KE (ĠU L 185, 24.7.2003, p. 55).
   
      ANNESS I
      L-Anness tad-Deċiżjoni Nru 2119/98/KE hu emendat kif ġej:
      
                  1.
               
               
                  It-tmien inċiż jinbidel b’dan li ġej:
                  
                              “—
                           
                           
                              Mard li jittieħed li potenzjalment jista’ jwassal għal emerġenzi ta’ importanza internazzjonali identifikat skond l-Anness 2 tar-Regolamenti Internazzjonali tas-Saħħa.”
                           
                        
            
                  2.
               
               
                  L-aħħar inċiż jinbidel b’dan li ġej:
                  
                              “—
                           
                           
                              Mard li jinġarr minn organiżmu ieħor
                           
                        
                              —
                           
                           
                              Mard żoonotiku
                           
                        
                              —
                           
                           
                              Mard ieħor li jittieħed ta’ importanza għas-saħħa pubblika inkluż mard ikkawżat minn rilaxx intenzjonat.”
                           
                        
            
   
      ANNESS II
      L-Anness I tad-Deċiżjoni 2000/96/KE huwa emendat kif ġej:
      
                  1.
               
               
                  fil-punt 2.5.2 jiżdiedu t-termini li ġejjin:
                  “Sindromu Respiratorju Akut Gravi (SARS)”;
               
            
                  2.
               
               
                  fil-punt 2.5.3 jiżdiedu t-termini li ġejjin:
                  “Influwenza Avjarja fil-bniedem”;
                  “Infezzjoni virali tal-Punent tan-Nil”